Детска градина ,,Д-р Стайко Стайков”

е-mail: cdg.strelcha@dir.bg,  тел. 03532 20-70
                С  Т  Р  А  Т  Е  Г  И  Я

                                                   ЗА
                      Р  А  З  В  И  Т  И  Е
                                     НА

         ДГ „Д-р СТАЙКО   СТАЙКОВ”

                            ГРАД   СТРЕЛЧА

                                                  ЗА

                          ПЕРИОДА  2016-2020 ГОДИНА

У  В  О  Д
           Целите на всяка система в образованието , в това число и на предучилищното образование са тясно свързани и в зависимост от етапа на развитие на обществото,от промените ,задачите и потребностите на това развитие.

            Детството е основополагащ и значим етап от живота на човека,а детската градина е първата социализираща среда,в която попада детето извън семейството и на нея принадлежи отговорността за началното формиране и развитие на неговите ценности.В центъра на целия педагогически  процес е детето ,с  индивидуални си особености и потребности ,което ни задължава да организираме неговия живот като пълноценен и съдържателен,отразяващ най-общите характеристики на действителността .Необходимо е да се създадат условия,които да осигурят изравняване на възможностите за успех на всички деца.В периода на задължителната предучилищна подготовка две години преди постъпване в първи клас е особено важно да се формира положително отношение към училището и се създаде мотивация за учене.
           Стратегията за развитие на ДГ „Д-р Стайко Стайков” се основава на принципите и насоките на  Националната програма за развитие на училищно образование и предучилищно възпитание и подготовка , Стратегия за развитие на образованието в община Стрелча,приоритетите на М О  Н  и Р У О-Пазарджик.Разработена е в съответствие с изискванията на чл. 29 ал. 1 от Наредба № 5 за предучилищното образование и Закон за предучилищното и училищното образование
                Задачата на настоящата стратегия е в организацията и съдържанието на предучилищното образование  да се предложат  дейности от  организационен,педагогически,икономически и социален характер,които ще утвърдят Д Г „ Д-р Стайко Стайков” като необходима,надеждна и ефективно действаща  институция  в сферата на предучилищното и училищното образование в община Стрелча.
І.     АНАЛИЗ НА СЪСТОЯНИЕТО НА ДЕТСКАТА ГРАДИНА И ВЪНШНАТА СРЕДА.

МАТЕРИАЛНА  И  УЧЕБНО -ТЕХНИЧЕСКА БАЗА

            Д Г „Д –р Стайко Стайков” е единственото детско заведение на територията на община Стрелча .Сградата е масивна , специално построена за целта,отговаря на здравните изисквания според Наредба № 3,  с 6 групи и капацитет 130 деца. Функционират три групи за деца от 3 до 6 години и една яслена група.Общият брой на децата е 104.
 Силни страни :

         1.Всяка група е с просторни занимални,спални,трапезарии,санитарен възел,съблекални,офис.
         2.Детската градина разполага с оборудван физкултурен салон,методически кабинет, кухненски блок,перално помещение,складови помещения,здравен кабинет,учителска стая.
        3. Реализирани бяха два проекта във връзка с подобряване на енергийната ефективност

 – подмяна на дограма , топлоизолация на под покривното пространство, 

-   подмяна на отоплителната  инсталация и парния котел
   3.ДГ е обезпечена със задължителната документация,съгласно изискванията, библиотечен фонд – периодичен печат, професионална литература, утвърдени учебни помагала.
    4.В работата си директорът и учителите ползват компютър,принтер,ксерокс,C D уредби, телевизор с D V D,видеокамера , мултимедия.
    5. Богатство за детската градина е двора, просторни и оборудвани площадки за игра  за всяка група.
   Слаби страни :
          1.Обзавеждането в групите- спални и занимални се нуждае от подновяване.

          2. Оборудването в кухненския блок и пералното помещение  е морално остаряло.
          3.Морално остарели са и  уреди на площадките за игра на децата .

 4. Необходимо е дооформяне на площадки и кътове за безопасно движение 
    Вътрешен потенциал :

     1.Търсене на възможности за включване на спонсори в различни дейности.

     2.Мотивиране на родителите на децата за собствен труд и принос към обогатяване на МТБ.

     3.Включване в общинската програма за ремонт и реконструкции.

     4.Кандидатстване  за участие в национални и европейски програми.

К А Д Р О В И     Р Е С У Р С И
               В Д Г  „Д-р Стайко Стайков” работи квалифициран  персонал , с натрупан опит,рутина,чувство за отговорност, който осъществява непрекъснати дейности за привличане на родителите като партньори във възпитателния процес.Педагогическият персонал се състои от директор , петима старши учители и един учител.  С  О К С магистър са петима и двама– професионален бакалавър.  С ПКС са шестима педагози – двама –ІІ , един- ІV , трима  V.
              В детското заведение работят три медицински сестри . Две се грижат за децата в яслената група , една отговаря за медицинското обслужване на всички деца. И трите медицински сестри са с ОКС – бакалавър.

Силни страни :

     1.Възможности за финансиране на вътрешната и извънучилищната квалификация.

     2.Квалифицирана педагогическа колегия. Участие в курсове за поддържаща  квалификация

     3. Работа в екип на различни нива‐педагогически и обслужващ персонал

     4. Много добра вътрешно‐методическа дейност

      5.Осигурена здравна профилактика и мониторинг на работното място от лицензирана фирма

      6. Наличие на финансови условия за материално стимулиране на учителите чрез  диференцирано заплащане  за постигнати резултати..
  Слаби страни:

 1.Недостатъчна мотивация за повишаване на ПКС.

 2.Недостатъчни умения за работа по европейски проекти.

  3. Прекалена административна  натовареност на директора     
Вътрешен потенциал :

1.Мотивиране на учителите да развиват компютърни умения.

2.Популяризиране и внедряване на собствен педагогически опит и знания в практиката на цялата градина.
3.Придобитите умения и знания от  квалификационните курсова стават  достояние  на целия педагогически екип чрез различни форми.
Д Е Ц А

                Общият брой на децата е 108. Разпределени са в 4  групи, според възрастта си – яслена , първа /втора  , трета подготвителна , четвърта подготвителна. Приема на децата се извършва според „Наредба за условията и реда за записване , отписване и преместване на деца в детската градина на Община Стрелча” , приета с решение №186 от 27.09.2016 г. на Общински съвет Стрелча. В Д Г  има деца от ромски произход,който владеят добре български език,  2 пътуващи деца от съседните села.Децата пътуват с училищен автобус и осигурен придружител .
Силни страни :

1. Децата са физически и психически здрави и правилно развити.

2. Извършва сe задължителното обучение на децата две години преди постъпването им в първи клас.

3. Осъществява се приемственост детска градина- училище
4. Осигурено е здравно обслужване и здравна профилактика.
 5.Има училищно настоятелство.
  Слаби страни:

    1.Демографски причини могат да доведат до спад в броя на децата, посещаващи детското заведение.
     2.Намалената посещаемост на  децата от ромския квартал през зимните месеци.

     3.Училищното настоятелство  е със  затруднена дейност поради нежеланието на някои от родителите да се включват в негови инициативи.
 Вътрешен потенциал :

     1.Стимулиране на познавателната активност на всяко дете , диагностициране на развитието и насочване към индивидуална работа с нуждаещите се деца.

       2. Работа с родителите и привличането им като партньори в учебно- възпитателната работа.
       3. Разчитане на творческия заряд, любознателност и интерес на децата.

         4. Повишаване на положителната емоционалност на децата за сметка на напрежението, агресията и негативните прояви
         5. Добра диагностична работа и създаване на условия за индивидуално развитие и диференцирани грижи .
В Ъ Н Ш Н И     Ф А К Т О Р И

            В Д Г „Д-р Стайко Стайков”  е традиция установяване на сътрудничество между педагогическият екип, семействата ,обществеността ,специализираните институции на територията  на община Стрелча.

            Периодично се провеждат родителски среши.Учредено е  Училищно настоятелство,което подпомага дейността на детската градина. В подготовката и провеждане на празници работим съвместно с народно читалище „Просвещение” и самодейните състави от гр. Стрелча.Разчитаме и на активната помощ и съдействие при решава не на възникнали проблеми от страна на местната  власт – общинска администрация Стрелча
Ф И Н А Н С И Р А Н Е

              ДГ „ Д-р Стайко Стайков” е общинска детска градина с права на второстепенен разпоредител с бюджетните кредити.От 01.01.2008 година  се прилага системата на делегиран бюджет. Средствата за издръжка  на детската градина са местна дейност,а останалите дейности се финансират от държавата,чрез общинският бюджет.
Възможността,която се дава на директора за пряко участие в разработването и управлението на бюджета е добра предпоставка за целесъобразно разпределение на средствата. 

 Съществуват и други алтернативи за финансиране  -от проекти, дарения , спонсорство.

ІІ. Ц Е Л  НА  С Т Р А Т Е Г И Я Т А

             Продължаване на традициите на  ДГ„Д-р Стайко Стайков” за утвърждаването й като необходима и желана за деца,учители и родители среда за развитие, изява и творчество,осигуряваща успешен преход към следващото звено на образователната система.
П  О  Д  Ц  Е  Л  И

        1.Повишаване качеството на образователния  процес и постигане на максимално високи резултати в предучилищното образование на децата в съответствие с Д О С  и динамичните промени в развиващото се общество.
             Очаквани резултати:

           Използване на разнообразни стратегии за обучение с цел стимулиране на развитието на децата,съобразно съвременните тенденции,формиране на интерес към организацията на работа в детската градина,мотивиране на родителите за съдействие във възпитателно-образователният процес.
         2. Създаване на реална обстановка и осигуряване на условия за физическо,умствено,нравствено и социално развитие на децата.

                Очаквани резултати:
         Изграждане на умения и навици за здравословен начин на живот и социална адаптация,желание за изява на способностите,стимулиране на толерантност във взаимоотношенията и приемане на различията.Интегриране на деца със С О П.
         3.Формиране на интерес и положителна нагласа към училищното обучение.
                 Очаквани резултати:
       Реализиране на плавен преход от детската градина към училище,акцентиране върху социалната,познавателна и специална подготовка на децата от подготвителна група.

          4. Обогатяване на интегративните връзки детска градина-родители, детска градина-читалище,детска градина-общественост.

                 Очаквани резултати:

         Подпомагане на възпитанието и обучението на децата.Прилагане на стратегии за опазване ценностите на детството.Ориентиране на възпитателно-образователният процес към националните традиции и празници.

          5. Подобряване на материално-техническата база

                  Очаквани резултати:
         Създаване на добри условия и комфорт за децата и работещите в детската градина,които ще осигурят ефективност на възпитателно-образователният процес.

         6. Повишаване квалификацията на учителите,чрез включването им в подходящи квалификационни курсове.

                   Очаквани резултати:

         Качествено възпитание и обучение на децата,прилагане на новости от областта на предучилищното възпитание и подготовка.

ІІІ. Д Е Й Н О С Т И   З А  П О С Т И Г А Н Е    Н А   Ц Е Л И Т Е

1.Административно-управленска дейност

      - Привличане на по-голям брой деца,желаещи да посещават  Д Г „Д-р Ст.Стайков”

      - Провеждане на анкети сред родителите с цел да се проучат желанията им,интересите на децата,предпочитаните от тях дейности.

      - Непрекъснат синхрон между отделните категории персонал-педагогически,административен,помощно-обслужващ,медицински.
     -  Изграждане на система за информираност на учителите,относно възможностите за повишаване на квалификацията им.

     - Съвместно с общинска администрация Стрелча да се предприемат действия за участие в проекти за подобряване състоянието на сградния фонд.
2.Възпитателно-образователна дейност

      -Прилагане на подходящи педагогически технологии във взаимодействието с

децата,които ще въздействат най-силно за трансформиране на получените знания,умения и навици в практически-социално поведение.
           - Изграждане на добри междуличностни отношения учител-дете.Непрекъснато обогатяване на дидактичната база.Проява на новаторство,вариативност и разнообразие в подхода на взаимодействие.
           - Създаване на оптимална естествена среда,в която детето активно да участва и реализира пълноценно своите възможности.
           - Демонстриране от децата пред родителите постижения по определени дейности,с цел да се създаде интерес към работата в детската градина и желание за сътрудничество.
              - Проучване мнението на родителите,относно качеството на възпитателната дейност , подготовката на децата за училище и въвеждане на допълнителни  педагогически услуги срещу заплащане
        - Привеждане на материално-техническата база в състояние,което ще даде шанс на по-голям брой деца за творческа реализация – „ Театрален кът” , клуб „В света на изкуството”- за занимания с музика и изобразителни дейности, клуб „ Природни дарове” –практическа работа с природни материали.
  3.Квалификационна дейност

        -Стимулиране участието на педагогическият персонал в квалификационни курсове.

        - Осъществяване на контакти и обмяна на опит с детски градини от област Пазарджик.
         - Подобряване нивото на вътрешно-методичната квалификационна дейност-открити моменти,практикуми,семинари.
    4. Социално-битова и финансова дейност

       -   Обогатяване на игровия фонд , методическия кабинет ,дидактичната база.
       -   Отремонтиране и използване по предназначение на площадката по БДП в двора на детската градина.  .

        -  Подмяна на вътрешната дограма в занималните и спалните на  всички групи.
ІV. ФИНАНСОВО  ОСИГУРЯВАНЕ  НА ИЗПЪЛНЕНИЕТО  НА СТРАТЕГИЯТА

· Основен източник за финансиране е бюджетът на Д Г   „Д-р Стайко Стайков”

· Спонсорска дейност.

· Участие в проекти,съвместно с община Стрелча.

· Извършване на част от дейностите с доброволен труд от страна на колектива и родителите.

     Срокът  за изпълнение на Стратегия за развитие на ДГ „Д-р Стайко Стайков” е 2020 г. Стратегията се актуализира в началото на всяка учебна година,както и в случай на промяна в организацията на работа на детската градина или на нормативната уредба в областта на предучилищното възпитание и подготовка.На основата на тази стратегия  всяка година ще се изработва годишен план .Разгледана е на педагогически съвет и приета с Протокол 1 /10.09.2016.г.

